stanford-oval/wikipedia huggingface dataset:
ถนนชัยพฤกษ์
ประวัติ

ถนนชัยพฤกษ์ช่วงแรกตัดขึ้นตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่อำเภอปากเกร็ด อำเภอบางบัวทอง อำเภอเมืองนนทบุรี จังหวัดนนทบุรี พ.ศ. 2540 เป็นถนนสายหนึ่งในโครงการก่อสร้างสะพานข้ามแม่น้ำเจ้าพระยาบริเวณห้าแยกปากเกร็ดและถนนเชื่อมต่อ เพื่ออำนวยความสะดวกและความรวดเร็วแก่การคมนาคม การขนส่ง และการจราจร ต่อมาสำนักนายกรัฐมนตรีได้กำหนดให้การเวนคืนอสังหาริมทรัพย์บริเวณแนวเวนคืนนั้นเป็นกรณีที่มีความจำเป็นโดยเร่งด่วนเมื่อปี พ.ศ. 2543 กรมทางหลวงชนบทได้เริ่มดำเนินการก่อสร้างถนนตั้งแต่เดือนธันวาคม พ.ศ. 2546 จนกระทั่งแล้วเสร็จและเปิดใช้อย่างไม่เป็นทางการได้เมื่อวันที่ 8 ธันวาคม พ.ศ. 2549 และต่อมาพระบาทสมเด็จพระปรมินทรมหาภูมิพลอดุลยเดชได้ทรงพระกรุณาโปรดเกล้าฯ ให้สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมารเสด็จพระราชดำเนินแทนพระองค์ไปทรงเป็นประธานในพิธีเปิดสะพานพระราม 4 และถนนเชื่อมต่ออย่างเป็นทางการ พร้อมด้วยพระเจ้าวรวงศ์เธอ พระองค์เจ้าศรีรัศมิ์ พระวรชายาฯ เมื่อวันที่ 21 สิงหาคม พ.ศ. 2551 ถนนชัยพฤกษ์ช่วยระบายความหนาแน่นของการจราจรจากเส้นทางข้างเคียงโดยรอบ ได้แก่ สะพานพระนั่งเกล้า สะพานนนทบุรี ถนนแจ้งวัฒนะ ถนนติวานนท์ ถนนรัตนาธิเบศร์ และทางหลวงแผ่นดินหมายเลข 345 (บางบัวทอง-บางพูน) โดยคาดว่าจะสามารถรองรับปริมาณรถได้ถึงวันละ 30,000-40,000 คัน หรือชั่วโมงละ 2,000-4,500 คัน
ต่อมากรมทางหลวงชนบทได้ตัดถนนชัยพฤกษ์ช่วงที่ 2 ตามพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลบ้านฉาง ตำบลบางปรอก ตำบลบางหลวง ตำบลบางเดื่อ ตำบลบางคูวัด อำเภอเมืองปทุมธานี ตำบลคูบางหลวง ตำบลคลองพระอุดม อำเภอลาดหลุมแก้ว จังหวัดปทุมธานี และตำบลคลองข่อย ตำบลบางพลับ อำเภอปากเกร็ด ตำบลละหาร ตำบลบางบัวทอง ตำบลพิมลราช ตำบลโสนลอย อำเภอบางบัวทอง จังหวัดนนทบุรี พ.ศ. 2549 โดยเป็นส่วนหนึ่งของโครงการถนนเชื่อมต่อถนนราชพฤกษ์-ถนนกาญจนาภิเษก แนวเหนือ-ใต้ และแนวตะวันออก-ตะวันตก ซึ่งที่ประชุมคณะกรรมการจัดระบบการจราจรทางบก ครั้งที่ 1/2547 เมื่อวันที่ 23 กุมภาพันธ์ พ.ศ. 2547 มีมติมอบหมายให้กรมทางหลวงชนบทรับผิดชอบดำเนินการ สำหรับถนนเชื่อมต่อแนวตะวันออก-ตะวันตกหรือถนนชัยพฤกษ์ช่วงที่ 2 นี้เริ่มก่อสร้างเมื่อวันที่ 1 กุมภาพันธ์ พ.ศ. 2555 จนเสร็จและเปิดให้ใช้อย่างเป็นทางการเมื่อวันที่ 9 มกราคม พ.ศ. 2558 ทำให้ถนนชัยพฤกษ์กลายเป็นเส้นทางสายแรกที่เชื่อมต่อย่านตัวอำเภอปากเกร็ดเข้ากับย่านตัวอำเภอบางบัวทองโดยตรง
รายละเอียดเส้นทาง

ถนนชัยพฤกษ์ช่วงแรกมีเส้นทางเริ่มต้นจากถนนแจ้งวัฒนะ ตำบลปากเกร็ด อำเภอปากเกร็ด ไปทางทิศตะวันตกเฉียงเหนือในลักษณะทางยกระดับตัดข้ามทางแยกปากเกร็ด ข้ามแม่น้ำเจ้าพระยา (ด้วยสะพานพระราม 4) บริเวณท่าน้ำปากเกร็ด เข้าเขตตำบลบางตะไนย์ ไปทางทิศเดิม จากนั้นเริ่มโค้งไปทางทิศตะวันตกเล็กน้อยก่อนข้ามคลองบ้านแหลมเหนือ (คลองวัดอินทาราม) เข้าเขตตำบลคลองพระอุดม ไปทางทิศเดิม ข้ามคลองพระอุดม ข้ามคลองบางภูมิเข้าเขตตำบลบางพลับ ตรงไปทางทิศเดิม จนสิ้นสุดเส้นทางที่ทางแยกต่างระดับสาลีโขฯ ซึ่งเป็นจุดบรรจบกับถนนราชพฤกษ์ ระยะทางทั้งหมด 4.85 กิโลเมตร
ส่วนถนนชัยพฤกษ์ช่วงที่ 2 มีเส้นทางต่อจากถนนชัยพฤกษ์ช่วงแรกบริเวณทางแยกต่างระดับสาลีโขฯ ไปทางทิศตะวันตก ข้ามคลองขุนมหาดไทย (ท่าลาย) แล้วเริ่มโค้งไปทางทิศตะวันตกเฉียงใต้ ผ่านพื้นที่เกษตรกรรมและชุมชนเบาบาง ข้ามคลองชลประทานพระอุดม-บางบัวทอง (คลองแอน) เข้าเขตตำบลละหาร อำเภอบางบัวทอง ตัดผ่านพื้นที่บางส่วนของหมู่บ้านภัทราวรรณและทางหลวงชนบท นบ.4012 (แยกทางหลวงหมายเลข 3215 - บ้านลำโพ) เข้าเขตตำบลพิมลราช จากนั้นแนวเส้นทางจะเบนไปทางทิศตะวันตกแล้วข้ามคลองลำโพเข้าเขตตำบลบางบัวทอง ก่อนจะไปบรรจบกับถนนบางกรวย-ไทรน้อยที่ทางแยกสามวัง (ห่างจากทางแยกบางบัวทองไปทางทิศตะวันออก 789 เมตร) รวมระยะทางจากทางแยกต่างระดับสาลีโขฯ ถึงทางแยกสามวังประมาณ 3.76 กิโลเมตร
สถานที่สำคัญบนเส้นทาง

สะพานพระราม 4
ศูนย์บำรุงทางหลวงชนบทชัยพฤกษ์
สำนักงานเทศบาลเมืองบางพลับ
สถานีตำรวจภูธรชัยพฤกษ์
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ถนนชัยพฤกษ์ (แยกปากเกร็ด–แยกสามวัง)
| นนทบุรี | – | แยกปากเกร็ด | เชื่อมต่อจาก:  ถนนแจ้งวัฒนะ จากหลักสี่ | เชื่อมต่อจาก:  ถนนแจ้งวัฒนะ จากหลักสี่ |  |
| นนทบุรี | – | แยกปากเกร็ด |  ถนนติวานนท์ ไปวัดชลประทานรังสฤษดิ์, แยกแคราย  |  ถนนติวานนท์ ไปเมืองทองธานี, แยกสวนสมเด็จฯ |  |
| นนทบุรี | – | สะพานพระราม 4 ข้ามแม่น้ำเจ้าพระยา | สะพานพระราม 4 ข้ามแม่น้ำเจ้าพระยา | สะพานพระราม 4 ข้ามแม่น้ำเจ้าพระยา | สะพานพระราม 4 ข้ามแม่น้ำเจ้าพระยา |
| นนทบุรี | ≈3.875 | ทางแยกต่างระดับสาลีโขฯ |  ถนนราชพฤกษ์ ไปถนนรัตนาธิเบศร์  |  ถนนราชพฤกษ์ ไปทางหลวงแผ่นดินหมายเลข 345, ปทุมธานี |  |
| นนทบุรี | ≈7.500 | แยกสามวัง |  ถนนบางกรวย-ไทรน้อย ไปตลาดบางบัวทอง                 | ไม่มี |  |
| นนทบุรี | ≈7.500 | แยกสามวัง | ตรงไป:  ถนนบางกรวย-ไทรน้อย ไป   ถนนกาญจนาภิเษก, อำเภอไทรน้อย | ตรงไป:  ถนนบางกรวย-ไทรน้อย ไป   ถนนกาญจนาภิเษก, อำเภอไทรน้อย |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

โครงการก่อสร้างถนนเชื่อมต่อถนนราชพฤกษ์ เก็บถาวร 2014-12-18 ที่ เวย์แบ็กแมชชีน
แผนที่และภาพถ่ายทางอากาศของ ถนนชัยพฤกษ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°54′35″N 100°30′02″E﻿ / ﻿13.909774°N 100.500569°E﻿ / 13.909774; 100.500569
ถนนชัยพฤกษ์ ช่วงตัดกับถนนราชพฤกษ์
สำนักนิทรรศการระหว่างประเทศ

| --- | --- |


ก่อตั้ง: 22 พฤศจิกายน ค.ศ. 1928
ประเภท: งานนิทรรศการโลก
สํานักงานใหญ่: ปารีส ฝรั่งเศส
สมาชิก  : 170 ชาติสมาชิก
ประธาน: Choi Jai-chul
เลขาธิการ: Dimitri S. Kerkentzes
เว็บไซต์: www.bie-paris.org
สำนักนิทรรศการระหว่างประเทศ (อังกฤษ: Bureau of International Expositions; ฝรั่งเศส: Bureau International des Expositions: BIE) เป็นองค์การระหว่างประเทศ ก่อตั้งขึ้น ณ กรุงปารีส ประเทศฝรั่งเศส เมื่อวันที่ 22 พฤศจิกายน ค.ศ. 1928 ตามอนุสัญญาเกี่ยวกับนิทรรศการระหว่างประเทศ เพื่อดำเนินงานเกี่ยวกับการจัดนิทรรศการระหว่างประเทศ ปัจจุบันมีสำนักงานใหญ่ตั้งอยู่ ณ กรุงปารีส และมีประเทศสมาชิก 170 ประเทศ
ประวัติ

จากการเริ่มจัดการแสดงนิทรรศการระหว่างประเทศครั้งแรก ในปี ค.ศ. 1851 ณ กรุงลอนดอน ประเทศอังกฤษ และการจัดแสดงนิทรรศการระหว่างประเทศต่อ ๆ มา
ผลจากความสำเร็จในการจัดนิทรรศการระหว่างประเทศซึ่งมีชื่อเสียงไปทั่วโลก ได้แก่ การก่อสร้างหอไอเฟลในการจัดแสดงนิทรรศการระหว่างประเทศ ณ กรุงปารีส ค.ศ. 1889
ต่อมาเมื่อมีการจัดงานแสดงนิทรรศการระหว่างประเทศบ่อยครั้งขึ้น จึงจำเป็นต้องมีมาตรการควบคุมคุณภาพและความเหมาะสมในการจัดแสดงนิทรรศการ จึงได้มีการลงนามในอนุสัญญาเกี่ยวกับนิทรรศการระหว่างประเทศ และก่อตั้งสำนักนิทรรศการระหว่างประเทศขึ้นในปี ค.ศ. 1928
ประวัติ > การดำเนินงาน

สำนักงานเลขาธิการสำนักนิทรรศการระหว่างประเทศตั้งอยู่ ณ กรุงปารีส ประเทศฝรั่งเศส มีเลขาธิการสำนักนิทรรศการระหว่างประเทศเป็นหัวหน้า กระทรวงการต่างประเทศฝรั่งเศสได้รับรองสถานภาพทางการทูตต่อ BIE ประเทศภาคีสมาชิกจ่ายค่าบำรุงประจำปีแก่ BIE ตามหลักการสหประชาชาติ
การดำเนินงาน ประกอบด้วยคณะกรรมการ 4 ชุด ได้แก่
1. คณะกรรมการบริหาร (อังกฤษ: Executive Committee)
2. คณะกรรมการด้านกฎระเบียบ (อังกฤษ: Rules Committee)
3. คณะกรรมการธุรการและงบประมาณ (อังกฤษ: Administration and Budget Committee)
4. คณะกรรมการสารสนเทศและการสื่อสาร (อังกฤษ: Information and Communication Committee)
แต่ละคณะประกอบด้วยสมาชิก 8 คน คัดเลือกจากที่ประชุมสามัญสมาฃิกซึ่งจัดประชุมปีละ 2 ครั้งในฤดูร้อนและฤดูหนาว ประธานของคณะกรรมการทั้ง 4 ชุดจะทำหน้าที่รองประธาน BIE ด้วย
ประวัติ > ชนิดของการจัดนิทรรศการ

สำนักนิทรรศการระหว่างประเทศกำหนดให้การรับรองการจัดนิทรรศการระหว่างประเทศ ลักษณะต่าง ๆ แบ่ง เป็น 2 ประเภท ได้แก่
งานนิทรรศการระหว่างประเทศประเภทจดทะเบียน (อังกฤษ: International Registered Exhibition) หรืองานมหกรรมโลก (อังกฤษ: World Expo) ซึ่งต้องมีคุณลักษณะ คือ
จัดงานทุกห้าปี (จัดห่างกันอย่างน้อย 5 ปี)
ระยะเวลาจัดงานไม่เกิน 6 เดือน
ไม่กำหนดขนาดพื้นที่จัดงาน
แนวคิดในการจัดงาน : ทั่วไป
งานมหกรรมระหว่างประเทศประเภทการรับรอง (อังกฤษ: International Recognized Exhibition) ซึ่งต้องมีคุณลักษณะ คือ
จัดงานในระหว่างการจัดงานนิทรรศการระหว่างประเทศประเภทจดทะเบียน ระยะเวลาจัดงานไม่เกิน 3 เดือน
ขนาดพื้นที่จัดงานไม่เกิน 25 เฮกเตอร์
แนวคิดในการจัดงาน : เฉพาะเจาะจง
ปัจจุบัน สำนักนิทรรศการระหว่างประเทศให้การรับรองการจัดงานแสดงพืชสวนระหว่างประเทศ ซึ่งสมาคมพืชสวนระหว่างประเทศ (อังกฤษ: The International Association of Horticultural Producers; ย่อ:AIPH) ให้การรับรอง เฃ่น the Natherlands Floriade 2002 และ IGA 2003 Rostock, Germany เป็นต้น
และให้การรับรองการจัดแสดงนิทรรศการระหว่างประเทศด้านศิลปการออกแบบ (อังกฤษ: Milan Tri-annual Exhibition of Decorative Arts and Modern Architecture) ด้วย
ประวัติ > ความสำเร็จจากการจัดงาน

ในการจัดงานแสดงนิทรรศการแต่ละครั้ง จะมีที่ระลึกของความสำเร็จในการจัดงานแต่ละครั้ง เช่น งานแสดงนิทรรศการระหว่างประเทศที่เมืองซาราโกซา มีการก่อสร้างและพัฒนาเมืองซาราโกซาเป็นศูนย์กลางการจัดการทรัพยากรน้ำขององค์การสหประชาชาติ และมีการสรุปข้อเสนอเป็น กฎบัตรซาราโกซา
ประเทศไทยกับการจัดนิทรรศการระหว่างประเทศ

ประเทศไทยเข้าเป็นภาคีอนุสัญญาฯ เมื่อวันที่ 24 มีนาคม พ.ศ. 2536 (ค.ศ.  1993) กรมส่งเสริมการส่งออก กระทรวงพาณิชย์ โดยสำนักงานพาณิชย์ไทยในต่างประเทศ ณ กรุงปารีส เป็นผู้แทนเข้าร่วมประชุมและประสานงานด้านต่าง ๆ กับ BIE ทั้งนี้ ประเทศไทยเคยได้รับเลือกให้เข้าร่วมเป็นกรรมการในคณะกรรมการสารสนเทศและการสื่อสาร ในปี พ.ศ. 2540 (ค.ศ. 1997)
ประเทศไทยกับการจัดนิทรรศการระหว่างประเทศ > งานมหกรรมพืชสวนโลก

งานมหกรรมพืชสวนโลก (อังกฤษ: Horticultural International Expositions) ประเทศไทยได้รับเกียรติให้เป็นเจ้าภาพจัดงานมหกรรมพืชสวนโลก (อังกฤษ: Horticultural International Expositions) จังหวัดเชียงใหม่ หรือ มหกรรมพืชสวนโลกเฉลิมพระเกียรติฯ ราชพฤกษ์ 2549 โดยมีแนวคิด คือ "To Express the Love for Humanity" (เพื่อนำความรักสู่มวลมนุษยชาติ) จัดแสดงระหว่างวันที่ 1 พฤศจิกายน 2549 ถึงวันที่ 31 มกราคม 2550 โดยมีกระทรวงเกษตรและสหกรณ์เป็นหน่วยงานหลัก กรมวิชาการเกษตร เป็นหน่วยดำเนินงานหลักร่วมกับสมาคมพืชสวนแห่งประเทศไทย ณ ศูนย์วิจัยเกษตรหลวง ตำบลแม่เหียะ อำเภอเมือง จังหวัดเชียงใหม่
ประเทศไทยกับการจัดนิทรรศการระหว่างประเทศ > งานแสดงนิทรรศการระหว่างประเทศ

ประเทศไทยเข้าร่วมการจัดงานแสดงนิทรรศการระหว่างประเทศ (อังกฤษ: International Expositions) ได้แก่
ประเทศไทยกับการจัดนิทรรศการระหว่างประเทศ > งานแสดงนิทรรศการระหว่างประเทศ > ประเภทจดทะเบียน

งานแสดงนิทรรศการระหว่างประเทศที่เมืองฮันโนเฟอร์ สาธารณรัฐเยอรมนี ในปี พ.ศ. 2543 (อังกฤษ: Universal Exhibition Hannover 2000) หรือ (อังกฤษ: The Hanover World Exposition 2000) โดยมีแนวคิดหลัก คือ "Humankind, Nature, Technology – a new world arising" จัดแสดงระหว่างวันที่ 1 มิถุนายน ถึงวันที่ 31 ตุลาคม 2543 รัฐบาลไทยมอบให้กระทรวงวิทยาศาสตร์ เทคโนโลยีและสิ่งแวดล้อม เป็นหน่วยงานหลัก
งานแสดงนิทรรศการโลกที่เมืองไอจิ ประเทศญี่ปุ่น ในปี พ.ศ. 2548 (อังกฤษ: The 2005 World Exposition, Aichi, Japan) โดยมีแนวคิดหลัก คือ "Nature's Wisdom" จัดแสดงระหว่างวันที่ 25 มีนาคม ถึงวันที่ 25 กันยายน 2548 รัฐบาลไทยมอบให้กระทรวงทรัพยากรธรรมชาติและสิ่งแวดล้อม เป็นหน่วยงานหลัก และกรมส่งเสริมคุณภาพสิ่งแวดล้อม เป็นหน่วยดำเนินงานหลัก ทั้งนี้ มอบหมายให้นายเฉลิมศักดิ์ วานิชสมบัติ รองปลัดกระทรวงทรัพยากรธรรมชาติและสิ่งแวดล้อม เป็นผู้อำนวยการใหญ่ และนายโสฬส ขันธ์เครือ เป็นผู้อำนวยการศาลาไทย
งานมหกรรมโลกที่เมืองเซี่ยงไฮ้ ประเทศจีน ในปี พ.ศ. 2553 โดยมีแนวคิดหลัก คือ "Better City, Better Life" จัดแสดงระหว่างวันที่ 1 พฤษภาคม ถึงวันที่ 31 ตุลาคม 2553 รัฐบาลไทยมอบให้กระทรวงการพัฒนาสังคมและความมั่นคงของมนุษย์เป็นหน่วยงานหลัก ทั้งนี้ มอบหมายให้นางกานดา วัชราภัย รองปลัดกระทรวงการพัฒนาสังคมและความมั่นคงของมนุษย์ เป็นผู้อำนวยการใหญ่
ประเทศไทยกับการจัดนิทรรศการระหว่างประเทศ > งานแสดงนิทรรศการระหว่างประเทศ > ประเภทรับรอง

งานแสดงนิทรรศการระหว่างประเทศที่เมืองเซวิญา ราชอาณาจักรสเปน ในปี พ.ศ. 2535 (อังกฤษ: The Seville World Exposition 1992) โดยมีแนวคิดหลัก คือ "The Birth of a New World" จัดแสดงระหว่างวันที่ 20 เมษายน ถึงวันที่ 12 ตุลาคม 2535
งานแสดงนิทรรศการระหว่างประเทศที่เมืองซาราโกซา ราชอาณาจักรสเปน ในปี พ.ศ. 2551 (อังกฤษ: Expo Zaragoza 2008) หรือ อังกฤษ: International Exposition of Zaragoza, Spain 2008) โดยมีแนวคิดหลัก คือ "น้ำและการพัฒนาที่ยั่งยืน" (อังกฤษ: Water and Sustainable Development) และแนวคิดหลักของนิทรรศการศาลาไทย คือ น้ำ คือ ชีวิต - โครงการตามพระราชดำริ (Water is Life - Royal Initiatives) จัดระหว่างวันที่ 14 มิถุนายน ถึงวันที่ 14 กันยายน 2551 รัฐบาลไทยมอบให้กระทรวงทรัพยากรธรรมชาติและสิ่งแวดล้อมเป็นหน่วยงานหลัก และกรมทรัพยากรน้ำเป็นหน่วยดำเนินงานหลัก ทั้งนี้ มอบหมายให้นายอดิศักดิ์ ทองไข่มุกต์ รองปลัดกระทรวงทรัพยากรธรรมชาติและสิ่งแวดล้อม เป็นผู้อำนวยการใหญ่ นายสุภณ สดสุ่น เป็นผู้อำนวยการศาลาไทยฝ่ายอำนวยการ และ นางสาวดวงใจ ศรีธวัชชัย เป็นผู้อำนวยการศาลาไทยฝ่ายวิชาการ ความสำเร็จในการจัดงานของไทย คือ นิทรรศการศาลาไทยได้รับรางวัลดีเด่นในการจัดนิทรรศการขนาดเล็ก (ไม่เกิน 500 ตารางเมตร) ด้านเนื้อหา
งานแสดงนิทรรศการระหว่างประเทศที่เมืองยอซู สาธารณรัฐเกาหลี ในปี พ.ศ. 2555
จัดระหว่างวันที่ 12 พฤษภาคม ถึงวันที่ 12 สิงหาคม 2555 รัฐบาลไทยมอบให้กระทรวงทรัพยากรธรรมชาติและสิ่งแวดล้อมเป็นหน่วยงานหลัก และกรมทรัพยากรทางทะเลและชายฝั่งเป็นหน่วยดำเนินงานหลัก ทั้งนี้ มอบหมายให้อธิบดีกรมทรัพยากรทางทะเลและชายฝั่ง เป็นผู้อำนวยการใหญ่ นายบำรุงศักดิ์ ฉัตรอนันทเวช เป็นผู้อำนวยการศาลาไทย
งานแสดงนิทรรศการระหว่างประเทศที่กรุงอัสตานา สาธารณรัฐคาซัคสถาน ในปี พ.ศ. 2560
จัดระหว่างวันที่ 10 มิถุนายน ถึงวันที่ 10 กันยายน พ.ศ. 2560 มีแนวคิดหลัก คือ "พลังงานในอนาคต" (อังกฤษ: Future Energy) รัฐบาลไทยมอบให้กระทรวงพลังงาน เป็นหน่วยงานหลัก เสนอแนวคิดหลักของนิทรรศการศาลาไทย คือ การลดการพึ่งพาเชื้อเพลิงฟอสซิลและรักษาสิ่งแวดล้อมอย่างยั่งยืนโดยใช้พลังงานชีวภาพ (อังกฤษ: Bio-energy for all)
ประเทศฟิลิปปินส์ในเวิลด์เกมส์ 2025

| ประเทศฟิลิปปินส์ ในเวิลด์เกมส์ 2025 |
| --- | --- |

รหัสประเทศ: PHI
เอ็นโอซี: คณะกรรมการโอลิมปิกฟิลิปปินส์
ณ เฉิงตู, ประเทศจีน 7 สิงหาคม ค.ศ. 2025 (2025-08-07) – 17 สิงหาคม ค.ศ. 2025 (2025-08-17)
นักกีฬา: TBA คน  ใน 2 ชนิดกีฬา
การเข้าร่วมแข่งขันเวิลด์เกมส์
1981 1985 1989 1993 1997 2001 2005 2009 2013 2017 2022
ประเทศฟิลิปปินส์ จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025
ประเทศได้ส่งนักกีฬาเข้าแข่งขันคิกบ็อกซิ่งและเรือมังกรแล้ว ฟิลิปปินส์จะพยายามส่งนักกีฬาเข้าแข่งขันฟลอร์บอลอีกด้วย
ผู้เข้าร่วมแข่งขัน

รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา
| ชนิดกีฬา | ชาย | หญิง | รวม |
| --- | --- | --- | --- |
| คิกบ็อกซิ่ง | 0 | 1 | 1 |
| รวม | 0 | 1 | 1 |
ฟิสต์บอล

บทความหลัก: กีฬาฟิสต์บอลในเวิลด์เกมส์ 2025
เฮอร์กี้ บาเกียดาน ผ่านเข้ารอบการแข่งขันกีฬาชิงแชมป์โลกผ่านการแข่งขันคิกบ็อกซิ่งชิงแชมป์เอเชีย 2024 เขา จะลงแข่งขันในประเภทหญิง
ช่องแคบมะละกา

| ช่องแคบมะละกา |
| --- | --- |
ช่องแคบมะละกาเชื่อมกับมหาสมุทรแปซิฟิกทางตะวันออกและมหาสมุทรอินเดียทางตะวันตก
ช่องแคบมะละกา
ที่ตั้ง: ทะเลอันดามัน–ช่องแคบสิงคโปร์
พิกัด: 4°N 100°E﻿ / ﻿4°N 100°E﻿ / 4; 100﻿ (Strait of Malacca)
ชนิด: ช่องแคบ
ชื่อในภาษาแม่: 馬六甲海峽/马六甲海峡 (จีน) மலாக்கா நீரிணை (ทมิฬ) ช่องแคบมะละกา (ไทย) Selat Melaka (มลายู) Selat Malaka (อินโดนีเซีย) मलक्का जलडमरूमध्य (ฮินดี)
ประเทศในลุ่มน้ำ:  ไทย  มาเลเซีย  อินโดนีเซีย  อินเดีย

ช่วงยาวที่สุด: 930 กิโลเมตร (580 ไมล์)
ช่วงสั้นที่สุด: 38 กิโลเมตร (24 ไมล์)
ความลึกโดยเฉลี่ย: 25 เมตร (82 ฟุต) (ขั้นต่ำ)

เมือง: มะละกา พอร์ตกลัง ปีนัง เมดัน จังหวัดภูเก็ต จังหวัดกระบี่ จังหวัดตรัง จังหวัดสตูล อาเจะฮ์ รีเยา พอร์ตแบลร์
ช่องแคบมะละกา (อังกฤษ: Strait of Malacca; จีน: 馬六甲海峽/马六甲海峡; ทมิฬ: மலாக்கா நீரிணை; มลายู: Selat Melaka; อินโดนีเซีย: Selat Malaka; ฮินดี: मलक्का जलडमरूमध्य) เป็นช่องแคบที่มีความยาว 580 ไมล์ (930 กิโลเมตร) ตั้งอยู่ระหว่างคาบสมุทรมลายูกับเกาะสุมาตรา เนื่องจากร่องน้ำขนส่งหลักตั้งอยู่ระหว่างมหาสมุทรอินเดียกับมหาสมุทรแปซิฟิก ทำให้เป็นหนึ่งในเส้นทางเดินเรือที่สำคัญที่สุดในโลก ชื่อช่องแคบตั้งชื่อมาจากรัฐสุลต่านมะละกาที่เคยปกครองเหนือกลุ่มเกาะใน ค.ศ. 1400 ถึง 1511
พื้นที่

องค์การอุทกศาสตร์สากลได้กำหนดขอบเขตและพื้นที่ของช่องแคบมะละกาไว้ตามนี้:
อ่านเพิ่ม

Borschberg, Peter, The Singapore and Melaka Straits: Violence, Security and Diplomacy in the 17th Century (Singapore and Leiden: NUS Press and KITLV Press, 2010). https://www.academia.edu/4302722
Borschberg, Peter, ed., Iberians in the Singapore-Melaka Area and Adjacent Regions (16th to 18th Century) (Wiesbaden and Lisbon: Harrassowitz and Fundação Oriente, 2004). https://www.academia.edu/4302708
Borschberg, Peter, ed. The Memoirs and Memorials of Jacques de Coutre. Security, Trade and Society in 17th Century Southeast Asia (Singapore: NUS Press, 2013). https://www.academia.edu/4302722
Borschberg, Peter, ed., Journal, Memorials and Letters of Cornelis Matelieff de Jonge. Security, Diplomacy and Commerce in 17th Century Southeast Asia (Singapore: NUS Press, 2015). https://www.academia.edu/4302783
Borschberg, Peter, "The value of Admiral Matelieff's writings for the history of Southeast Asia, c. 1600–1620", Journal of Southeast Asian Studies, 48(3), pp. 414–435. doi:10.1017/S002246341700056X
Borschberg P. and M. Krieger, ed., Water and State in Asia and Europe (New Delhi: Manohar, 2008). https://www.academia.edu/4311610
แหล่งข้อมูลอื่น

World oil transit chokepoints
Maritime Security in Southeast Asia: U.S., Japanese, Regional, and Industry Strategies (National Bureau of Asian Research, November 2010)
BBC News report on the increased security in the Straits
"Going for the jugular" Report on the potential terrorist threat to the Straits. From the Economist, requires subscription, in the print edition June 10, 2004
China builds up strategic sea lanes
A report from the International Maritime Organisation on the implementation of a Straits "Marine Electronic Highway" - a series of technological measures to ensure safe and efficient use of the busy waters
Malacca, Singapore, and Indonesia (1978) by Michael Leifer
The Malacca Straits Research and Development Centre homepage
Al-Jazeera: Malacca Strait nations plan air patrol
The Strategic Importance of the Straits of Malacca for World Trade and Regional Development
AP: Singapore warns of terror threat in Malacca Strait, 2010-03-04
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 2 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  IdRef
ประเทศเบลเยียมในเวิลด์เกมส์ 2025

| ประเทศเบลเยียม ในเวิลด์เกมส์ 2025 |
| --- | --- |

รหัสประเทศ: BEL
เอ็นโอซี: คณะกรรมการโอลิมปิกเบลเยียม
ณ เฉิงตู, ประเทศจีน 7 สิงหาคม ค.ศ. 2025 (2025-08-07) – 17 สิงหาคม ค.ศ. 2025 (2025-08-17)
นักกีฬา: 16 คน (ชาย 8 คน / หญิง 8 คน) ใน 2 ชนิดกีฬา
การเข้าร่วมแข่งขันเวิลด์เกมส์
1981 1985 1989 1993 1997 2001 2005 2009 2013 2017 2022
ประเทศเบลเยียม จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025
ผู้เข้าร่วมแข่งขัน

รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา
| ชนืดกีฬา | ชาย | หญิง | รวม |
| --- | --- | --- | --- |
| คอร์ฟบอล | 7 | 7 | 14 |
| ยิมนาสติกแทรมโพลีน | 1 | 1 | 2 |
| รวม | 8 | 8 | 16 |
ยิมนาสติกแทรมโพลีน

เบลเยียมผ่านเข้ารอบการแข่งขันยิมนาสติกแทรมโพลีนได้สำเร็จ 2 คน ในการแข่งขันชิงแชมป์โลก 2023
| นักกีฬา | รายการ | รอบคัดเลือก> คะแนน | รอบคัดเลือก> อันดับ | รอบชิงชนะเลิศ> คะแนน | รอบชิงชนะเลิศ> อันดับ |
| --- | --- | --- | --- | --- | --- |
|  | มินิแทรมโพลีนคู่ชาย |  |  |  |  |
|  | ตีลังกาหญิง |  |  |  |  |
ประเทศเยอรมนีในเวิลด์เกมส์ 2025

| ประเทศเยอรมนี ในเวิลด์เกมส์ 2025 |
| --- | --- |

รหัสประเทศ: GER
เอ็นโอซี: คณะกรรมการโอลิมปิกเยอรมนี
ณ เฉิงตู, ประเทศจีน 7 สิงหาคม ค.ศ. 2025 (2025-08-07) – 17 สิงหาคม ค.ศ. 2025 (2025-08-17)
นักกีฬา: 58 คน (ชาย 30 คน / หญิง 28 คน) ใน 5 ชนิดกีฬา
การเข้าร่วมแข่งขันเวิลด์เกมส์
1981 1985 1989 1993 1997 2001 2005 2009 2013 2017 2022
ประเทศเยอรมนี จะเข้าร่วมการแข่งขันเวิลด์เกมส์ 2025 ที่เฉิงตู ประเทศจีน ระหว่างวันที่ 7 ถึง 17 สิงหาคม ค.ศ. 2025
ผู้เข้าร่วมแข่งขัน

รายชื่อต่อไปนี้เป็นจำนวนผู้เข้าแข่งขันในการแข่งขันครั้งนี้แยกตามชนิดกีฬา
| ชนืดกีฬา | ชาย | หญิง | รวม |
| --- | --- | --- | --- |
| กีฬาทางอากาศ - การแข่งขันโดรน | 1 |  | 1 |
| แฮนด์บอลชายหาด | 10 | 10 | 20 |
| ฟิสต์บอล | 10 | 10 | 20 |
| คอร์ฟบอล | 7 | 7 | 14 |
| ยิมนาสติกแทรมโพลีน | 2 | 1 | 3 |
| รวม | 30 | 28 | 58 |
ยิมนาสติก

เยอรมนีผ่านเข้ารอบการแข่งขันยิมนาสติกจากการแข่งขันชิงแชมป์โลก 2023
| นักกีฬา | กิจกรรม | รอบคัดเลือก> คะแนน | รอบคัดเลือก> อันดับ | รอบชิงชนะเลิศ> คะแนน | รอบชิงชนะเลิศ> อันดับ |
| --- | --- | --- | --- | --- | --- |
|  | แทรมโพลีนซิงโครไนซ์ชาย |  |  |  |  |
|  | มินิแทรมโพลีนคู่หญิง |  |  |  |  |
เว็บจีแอล

| --- | --- |

ผู้ออกแบบ: มูลนิธิมอซิลลา
นักพัฒนา: กลุ่มโครโนส

รุ่นทดลอง: 1.0    /    1 มีนาคม ค.ศ. 2011 (2011-03-01)
 
ระบบปฏิบัติการ: หลายระบบปฏิบัติการ
ประเภท: API
เว็บไซต์: www.khronos.org/webgl/
เว็บจีแอล (อังกฤษ: WebGL: Web Graphics Library ไลบรารีกราฟิกส์บนเว็บ) เป็นการใช้ภาษาจาวาสคริปต์ในการเขียนโปรแกรมบนเว็บไซต์ ซึ่งมี API มาช่วยในเรื่องของการแสดงผลแบบ 3 มิติ และ 2 มิติ ซึ่งจะต้องทำงานภายใต้เว็บเบราว์เซอร์โดยไม่จำเป็นต้องติดตั้งโปรแกรมเสริมเพิ่ม
เว็บจีแอล เป็นมาตรฐานของที่ทุกเว็บเบราว์เซอร์จะสามารถประมวลผลภาพและแสดงเอฟเฟคต่างๆ ซึงเป็นส่วนหนึงของ canvas
เว็บจีแอล สามารถใช้ร่วมกับแท็กต่างๆของ HTML ได้
เว็บจีแอลมีพื้นฐานอยู่บน OpenGL ES 2.0 และให้อินเตอร์เฟซสำหรับงานกราฟิกส์ 3 มิติ โดยการทำงานของ HTML5 canvas element และการเข้าถึงอินเตอร์เฟซของ Document Object Model interfaces.
แหล่งข้อมูลอื่น

เว็บไซต์ทางการ
ตัวอย่างเดโมของ WebGL
บาสเกตบอลอเมริคัพ 2022 รอบคัดเลือก

| รายละเอียดการแข่งขัน |
| --- | --- |
วันที่: 24 มิถุนายน พ.ศ. 2561 – 20 กุมภาพันธ์ พ.ศ. 2564
ทีม: 31
เว็บไซต์ทางการ
เว็บไซต์รอบคัดเลือก เว็บไซต์รอบปรี-ควอลิฟาย เว็บไซต์รอบปรี-ควอลิฟายอเมริกาใต้ เว็บไซต์รอบปรี-ควอลิฟายอเมริกากลาง เว็บไซต์รอบปรี-ควอลิฟายแคริบเบียน
2025 → 
บาสเกตบอลอเมริคัพ 2022 รอบคัดเลือก เป็นการแข่งขันบาสเกตบอลที่แข่งขันตั้งแต่เดือนมิถุนายน ค.ศ. 2018 ถึงกุมภาพันธ์ ค.ศ. 2021 เพื่อตัดสิน 11 ชาติของฟีบาอเมริกา ที่จะเข้าแข่งขันร่วมกับบราซิลที่ผ่านการคัดเลือกโดยอัตโนมัติในฐานะเจ้าภาพในการแข่งขันบาสเกตบอลอเมริคัพ 2022
รอบปรี-ควอลิฟายโซนย่อย > รอบปรี-ควอลิฟายอเมริกาใต้

สามทีมมีสิทธิ์เข้าร่วมในรอบปรี-ควอลิฟายของอเมริกาใต้ หลังจากการระงับของเปรู, โบลิเวีย และ เอกวาดอร์ ได้เล่นแมตช์สองนัดโดยมีผู้ชนะโดยรวมผ่านเข้าสู่รอบปรี-ควอลิฟาย
| ทีมแรก |   ผล   | ทีมที่สอง | นัดแรก | นัดที่สอง |
| --- | --- | --- | --- | --- |
| โบลิเวีย  | 154–132 |  เอกวาดอร์ | 78–51 | 76–81  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 7 August 2018 | โบลิเวีย  | 78–51 |  เอกวาดอร์ | Cochabamba |  |
| 20:00 | Scoring by quarter: 21–20, 14–10, 24–12, 19–9 | Scoring by quarter: 21–20, 14–10, 24–12, 19–9 | Scoring by quarter: 21–20, 14–10, 24–12, 19–9 |  |  |
|  | Pts: Camargo 13  Rebs: Calvo 10 Asts: Arze 7 | Boxscore | Pts: three players 8  Rebs: Delgado, Quiñonez 7 Asts: Cárdenas, Guayaquil 2 | Arena: Coliseo Polideportivo Evo Morales  Referees: Marcos Benito (BRA), Leandro Lezcano (ARG), Virginia Peruchini (ARG)  |  |
| 0 | 1 | 2 | 3 | 4 | 5 |
| --- | --- | --- | --- | --- | --- |
| 12 August 2018 | เอกวาดอร์  | 81–76 |  โบลิเวีย | Quito |  |
| 20:00 | Scoring by quarter: 17–16, 10–17, 27–24, 27–19 | Scoring by quarter: 17–16, 10–17, 27–24, 27–19 | Scoring by quarter: 17–16, 10–17, 27–24, 27–19 |  |  |
|  | Pts: Álvarez, Carcelen 20  Rebs: Cárdenas, Carcelen 7 Asts: Cárdenas 5 | Boxscore | Pts: Ochoa 19  Rebs: Ochoa 9 Asts: Arze 6 | Arena: Coliseo Julio César Hidalgo  Referees: Andreia Silva (BRA), Sebastián Negrón (CHI), Felipe Ibarra (CHI)  |  |